Qindra udhëheqës fetarë bëjnë thirrje për drejtësi për të gjithë
Marshim në Uashington në përvjetorin e fjalimit të famshëm të udhëheqësit zezak për të drejtat civile, Martin Luther King Jr.
Pesëdhjetë e katër vjet më parë, udhëheqësi i të drejtave civile, Martin Luther King Jr. mbajti në Uashington fjalimin e famshëm “Unë kam një ëndërr”. Historianët thonë se fjalimi ndryshoi të ardhmen për afrikano-amerikanët. Të hënën, qindra udhëheqës shpirtërorë dhe besimtarë të shumë feve e kujtuan këtë fjalim me një marshim për drejtësi në kryeqytetin amerikan. Siç na njeh materiali në vazhdim, marshimi i sivjetshëm mbante një mesazh të zymtë nën klimën e ngjarjeve të dhunshme të kohëve të fundit. Ata thonë se Zoti i dëgjon lutjet, dhe marshimi ishte një lutje për drejtësi. Jo të gjunjëzuar, por në marshim, duke kërkuar dhënien fund të racizmit, antisemitizmit dhe diskriminimit. Catherine Lynch është e komunitetit LGBT dhe e fesë hebraike. Me fjalën “këto grupe” ajo i referohet një incidenti të dy javëve më parë në Sharlotsvill, Virxhinia. Një grup supremacistësh të bardhë dhe ekstremistë të tjerë mbajtën një tubim dy-ditor, që u shënua me shprehje të urrejtjes. Një supremacist i bardhë ngau makinën mbi një turmë anti-protestuesish, duke vrarë një grua dhe lënduar 19 të tjerë. Që nga atëherë, shumë thonë se vendi ka bërë një hap prapra në kohë dhe tani është i ndarë në mënyrë të rrezikshme. E përndershmja JoAnn Hilton mbrojti doktoraturën me temën e drejtësisë sociale në sherbesat fetare. Ajo thotë se u takon udhëheqësve fetarë që ta përhapin dhe predikojnë këtë ide. Aaron Shingler është mësues i shkollës së të dielës. Një ndalesë e pa planifikuar gjatë marshimit. Një lutje në “Hotelin Trump International” në Bulevardin Pennsylvania. Shumë kanë marshuar në këtë rrugë gjatë epokës së të drejtave civile në vitet 60-të. Tani ata janë me gjeneratën tjetër. Tiffany Rose është një prej tyre. Marshimi përfundoi para Departamentit të Drejtësisë. Nuk pati koment të menjëhershëm nga administrata e Presidentit Trump, por pak pas dhunës në Sharlotsvill, Prokurori i Përgjithëshëm Jeff Sessions tha se ndante pikpamjet e presidentit. Por kjo mund të mos jetë e mjaftueshme për këta marshues.